# Греция

Грек Республика

Ελληνική Δημοκρατία

|  |  |
| --- | --- |
|  |  |

 | Девиз | *Ἐλευθερία ἤ Θάνατος (Эркинлик неда ёлюм)* |
|  Гимн | *Ύμνος εις την Ελευθερία* («Эркинликге гимн») |

Административ билги| Оноу формасы | Парламент республика |
| Президет Премьер-министр | Каролос Папульяс Алексис Ципрас |
| Ара шахары | Афинле |

География билги| Уллу шахар(лар)ы | Афинле, Пирей |
| Бютеу территориясы | 131 940 км2 (дунияда 94-чю) |
| Сууну юсю | 0,86 % |
| Сагъат бёлгеси |  +2 |

Тарих билги| Эркинлиги | 25 март 1821 |

Демография билги| Бютеу халкъы (2010) | 11 295 002 адам (дунияда 74-чю) |
| Къалынлыгъы | 85,3 адам/км2 |

Экономика билги| БИП (номинал) (2009) | $ 333,533 млрд (37-чи) |
| БИП (ном.) адам башына | $ $29 881 |
| Валютасы | Евро (EUR, код 49) |

Башха билги| Домен(лер)и | .gr |
| Телефон коду | +30 |

**Греция** (грек. Ελλάδα, *Elláda*), официал аты **Грек Республика** (Ελληνική Δημοκρατία, Ellīnikī́ Dīmokratía) — Европаны къыбыласында, Балкан джарымайрымканда орналгъан къралды. Шималда, Албания, Македония Республика эмда Болгария бла чеклери барды, шимал-кюнчыгъышда уа — Тюрк бла. Кюнчыгъышда, Эгей тенгиз бла джууулады, кюнбатышда — Иония тенгиз бла, къыбылада — Джерле арасы тенгиз бла. Грек миллетни аты бла аталгъанды кърал да. Джагъа ызыны узунлугъу бла (14 880 км) Греция онунчу орунну алады. Грецияны 1 400 чакълы бир айрымканы барды, 227 айрымканда адам джашайды, аланы ичинде: Крит, Додеканесле, Кикладла эмда Иония айрымканла. Къралны территориясыны 80 %, таулу джерледиле; эм мийик тау — Олимпди (2917 м).

Бусагъатдагъы Грецияны тамыры, кюнбатыш цивилизацияны бешигине саналгъан Буруннгу Грецияны цивилизациясынды. Греция, демократияны, кюнбатыш философияны, Олимпиада оюнланы, кюнбатыш литература бла историографияны, политологияны, уллу илму эмда математика принциплени, кюнбатыш драманы (трагедия бла комедияны) туугъан джериди. Бу осуйлукъну бир талайы (17 объект), ЮНЕСКО-ну бютеудуния осуйлукъну тизмесине киреди. Бусагъатдагъы грек къраллыкъ 1830 джыл, Осман империяны бийлигине къаршчы хорламлы аякъланыудан сора къуралгъанды.

Алчы, уллу хайырлы экономикасы болгъан айныгъан къралды. Адам потенциалны ёсюуюню индекси бек уллуду (2010 джылда 22 орунда), джашауну агъачыны рейтинги тюрленмегенлей мийикди. Греция, 1981 джылдан бери Европа бирликни члениди, 2001 джылдан — еврозонаны, 1952 джылдан — НАТО-ну, 2005 джылдан — Европа космос агентствону. Ол дагъыда, Бирлешген Миллетлени Организациясын, Экономика ишбирлик бла айныуну организациясын эмда Къара тенгиз экономика ишбирликни организациясын къурагъанладан бириди.

Афинле, къралны ара шахарыды эмда эм уллу шахарыды, башха уллу шахарла: Салоникле, Патрла, Ираклион, Лариса, Волос эмда Янина.

## Джибериуле

* A list of Greek Embassies Worldwide (ингил.)
* Наша Греция — Греция сегодня — статьи и фотографии (орус.)
* Греция от Greek.ru: Отдых и жизнь в Греции (орус.)
* Грецияны картасы (ингил.)
* Сообщество любителей Греции (орус.)
* Греция сегодня — Актуальная информация о Греции, интерактивная карта (орус.)

## Белгиле

|  |
| --- |
|   Викигёзенде (*Wikimedia Commons'*да) бу категориягъа келишген медиа-файлла табарыкъсыз: **Греция**. |

|  |
| --- |
|   Бу, тамамланмагъан статьяды. Бу статьяны тюзетиб эмда информация къошуб, проектге болушургъа боллукъсуз. |